شه‌فه‌ق نيوز/ ئاژانس هه‌واڵه‌يل ته‌سنيم ئيرانى، ئه‌وه‌ ده‌رخست ك 7 سه‌رباز ئيرانى له‌ بوردمانكردن بنگه‌ى ئاسمانى سورى كوشيانه‌.
ئاژانسه‌گه‌ باس له‌وه‌ كرد و وت: ته‌رمه‌يل ئه‌و ئيرانيه‌يله‌ ك وه‌ راوێژكاره‌يل سه‌ربازى ناوبريان له‌رێ ئاسمانيه‌و جيواز كريانه‌ ئه‌را ئيران، يه‌يش له‌ وه‌ختيگ حكومه‌ت سورى و ئيرانيش تومه‌تبار ئسرائيل كردن وه‌ ئه‌نجامداين په‌لاماريگ ئه‌ر بان ته‌ياره‌خانه‌ى ته‌يفور له‌ نزيك حمس، ك يه‌يش مه‌سه‌له‌ى ئسرائيل نه‌خسته‌سه‌ى دروو و جه‌ختيش له‌لى نه‌كردگه‌.
جى باسه‌، ئه‌و په‌لاماره‌ ئه‌را بان سه‌ربازگه‌ى ته‌يفور ئاسمانى دوياى چه‌ن سه‌عاتيگ له‌ هه‌ڕه‌شه‌ى دوناڵد ترامپ سه‌رۆك ئه‌مريكى روێدا له‌ مه‌سه‌له‌ى وه‌شانن غاز كيمياوى له‌ شار دۆما ك كه‌فته‌سه‌ ژير ده‌سڵات جه‌نگاوه‌ره‌يل ئۆپۆزسيۆن سورى.
